Diari Oficial de la Generalitat Valenciana


Sumari del DOGV 7687, del 29-12-2015 (2015/10068)

RESOLUCIÓ de 18 de desembre de 2015, del president de CulturArts Generalitat, per la qual es concedeixen i es deneguen ajudes per a la producció audiovisual, per a l'any 2015, es nomenen suplents i s'accepten renúncies en les modalitats i gèneres següents: llargmetratges i sèries d'animació; curtmetratges i projectes multiplataforma de ficció; curtmetratges i projectes multiplataforma documentals; i curtmetratges, projectes multiplataforma i pilots de sèrie d'animació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7687

Data del DOGV
:   29-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10283


Data del document
:   18-12-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 18 de desembre de 2015, del president de CulturArts Generalitat, per la qual es concedeixen i es deneguen ajudes per a la producció audiovisual, per a l'any 2015, es nomenen suplents i s'accepten renúncies en les modalitats i gèneres següents: llargmetratges i sèries d'animació; curtmetratges i projectes multiplataforma de ficció; curtmetratges i projectes multiplataforma documentals; i curtmetratges, projectes multiplataforma i pilots de sèrie d'animació. [2015/10290]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en els gèneres i modalitats de llargmetratges i sèries d'animació; curtmetratges i projectes multiplataforma de ficció; curtmetratges i projectes multiplataforma documentals, i curtmetratges, projectes multiplataforma i pilots de sèrie d'animació, en el marc de la Resolució de 21 de maig de 2015, de la presidenta de CulturArts Generalitat, (DOCV 7531, 22.05.2015), de convocatòria d'ajudes per a la producció audiovisual per a l'any 2015 i en atenció als següents:  
  
  
Antecedents de fet  
  
Primer. Mitjançant la Resolució de 21 de maig de 2015, de la presidenta de CulturArts Generalitat, es van convocar ajudes per a la producció audiovisual per a l'any 2015 (DOCV 7531, 22.05.2015).  
  
Segon. El Decret 141/2014, de 5 de setembre, del Consell, publicat en el DOCV 7355, 08.09.2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, atribueix a l'ens en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i situa en l'article 4.2.j l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
  
Tercer. Una vegada finalitzats els processos d'avaluació, les comissions tècniques avaluadores corresponents als gèneres i modalitats de llargmetratges i sèries d'animació; curtmetratges i projectes multiplataforma de ficció; curtmetratges i projectes multiplataforma documentals; i curtmetratges, projectes multiplataforma i pilots de sèrie d'animació, establides en la base cinquena.3, nomenades, constituïdes i reunides a aquest efecte han valorat les sol·licituds d'acord amb els criteris i prioritats establits en la base sisena i han elevat les seues propostes de resolució.  
Quart. La proposta motivada de resolució del director general de CulturArts es formula després de la vista dels expedients i l'informe i proposta evacuat per les comissions tècniques avaluadores nomenades a aquest efecte i després de comprovar que els proposats com a beneficiaris compleixen tots els requisits necessaris exigits per la convocatòria per a tindre aqueixa condició, i no figuren en el procediment ni s'hi han tingut en compte altres fets, al·legacions i proves que les adduïdes per les persones interessades, i en atenció al que disposa la base cinquena, 6.  
  
Fonaments de dret  
  
Primer. D'acord amb el que disposen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la dita llei, la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell, pel qual modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
  
Segon. Per a la concessió i pagament de les ajudes cal seguir el que disposen l'esmentada Llei 38/2003, de 17 de novembre, General de Subvencions, el Reial Decret 887/2006, de 21 de juliol, per la qual s'aprova el Reglament de desplegament de la dita llei, la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
  
Tercer. Totes les sol·licituds d'ajudes per a la producció audiovisual corresponents als gèneres i modalitats de llargmetratges i sèries d'animació; curtmetratges, projectes multiplataforma i pilots de sèrie d'animació; curtmetratges i projectes multiplataforma de ficció; i curtmetratges i projectes multiplataforma documentals, es van presentar dins del termini establit en l'apartat primer de la base quarta de la convocatòria, i els expedients incoats es tramiten de conformitat amb el que estableix la base cinquena.  
  
Per tot això, en virtut dels antecedents de fet i fonaments de dret, vistos els informes i propostes evacuats per les comissions tècniques avaluadores, i comprovat que les persones beneficiàries proposades compleixen els requisits necessaris exigits per a tal condició, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva que eleva el director general de CulturArts Generalitat, i com que no figuren en el procediment ni s'hi han tingut en compte altres fets, al·legacions i proves que les adduïdes per les persones interessades, i en atenció al que disposa la base cinquena, 6, de la convocatòria, en relació amb allò que s'ha assenyalat en la base setena, 1, resolc:  
  
Primer  
Concedir les ajudes a les persones beneficiaris que es relacionen en l'annex I, de la present resolució, corresponents als gèneres i modalitats següents: llargmetratges i sèries d'animació; curtmetratges de ficció; curtmetratges i projectes multiplataforma documentals; i curtmetratges i pilots de sèrie d'animació.  
  
Segon  
Nomenar com a suplents les persones interessades relacionades en l'annex II, corresponents als gèneres i modalitats següents: sèries d'animació; curtmetratges de ficció, i curtmetratges documentals.  
  
Tercer  
Denegar les sol·licituds presentades per les persones interessades que incompleixen el que disposen els apartats de les bases tres.3, quarta.8, sisena 1.1, sisena 1.2, sisena 2.1, sisena 2.2, sisena 3.1, sisena 3.2, de la convocatòria, i que es relacionen en l'annex III, corresponents als gèneres i modalitats següents: llargmetratges d'animació; curtmetratges i projectes multiplataforma de ficció; curtmetratges i projectes multiplataforma documentals; i curtmetratges d'animació.  
  
Quart  
Acceptar les renúncies relacionades en l'annex IV, corresponents al gènere i modalitat de pilots de sèrie d'animació.  
  
Cinqué  
Les persones beneficiàries hauran de complir les obligacions i normes de justificació previstes en les bases huitena i novena de la Resolució de 21 de maig de 2015, de la presidenta de CulturArts Generalitat, de convocatòria d'ajudes per a la producció audiovisual per a l'any 2015.  
El termini màxim per a la presentació dels documents justificatius de les ajudes serà el 31 de desembre de 2015 per a l'anualitat de 2015, i 30 de novembre de 2016, per a l'anualitat de 2016.  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
  
València, 18 de desembre de 2015. El president de CulturArts Generalitat: Vicent Marzà Ibáñez.